Көлөкө –

Көлөкө – атайын мааниде – натуранын өзүндөгү же көркөм сүрөттөөдөгү жарык шаңынын негизги элементтеринин бири. Термин жарык шаңдык сапаттар менен азыраак жарык кылынган бөлүктөрдүн (ар бири өзүнчө жана баары биригип) жарык менен жарым көлөкөгө болгон катышын түшүндүрөт. К. түшүнүгү көбүрөөк көлөмдүү форманы моделдөөгө байланыштуу айтылат, бирок өз ичине предметке сыртынан тийген К-нү камтыйт. Ал кара деген түшүнүктү бериши мүмкүн, себеби рефлекске бай К. көп учурда эң жеңил (айрыкча ачык түстөгү предметтерде) болот. Чыгарманын көлөкө бөлүктөрүнө карата толугу менен же анын ири деталдарына карата көптүк санда колдонулат. Кеңири мааниде – живописке карата К. термини жарык шаңы менен тыгыз байланышкан түстүк өзгөчөлүктөрдү өз ичине камтыйт.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу